פנדר (אי)

האי פנדר (בשפת סאניץ': ) הוא שם כולל לשני איים מ הנמצאים בים סאליש, שבקולומביה הבריטית, בקנדה. איי פנדר, המורכבים מאי פנדר הצפוני ואי פנדר הדרומי, משתרעים על פני שטח כולל של כ-34 קילומטרים רבועים. באיים אלו מתגוררים כ-2,773 תושבי קבע, וכן אוכלוסייה עונתית גדולה. כמו רוב שאר איי המפרץ הדרומיים, באיי פנדר אקלים תת-ים תיכוני והם כוללים אדמות חקלאיות פתוחות, גבעות מיוערות, מספר אגמים והרים קטנים, וכן מפרצונים וחופים רבים.

 גאוגרפיה 
האי פנדר היה אי אחד בעל מצר יבשה (איסטמוס), עד חפירת תעלה צרה ועמוקה בשנת 1903, שאפשרה תנועה קלה יותר של סירות ומעבורות בין האיים. בשנת 1955 חוברו איי פנדר הצפוני ופנדר הדרומי באמצעות גשר חד-נתיבי. 

איי פנדר הם חלק מ הכוללת 16 איים, 30 איונים ואת הים שסביבם.

 היסטוריה 
האי פנדר היה מיושב כבר לפני 14,000 שנה. בזמן הגעת האירופים הראשונים, האי פנדר היה מיושב על ידי שבטי סאליש של החוף דוברי שפת סאליש של המיצרים הצפוניים. שם האי בשפתם משמעו ייבוש ברוח, המתייחס לפרקטיקה של ייבוש דגי הסלמון על ידי תלייתם באוויר הפתוח. ישנה שמורה בהיי פוינט באי פנדר הדרומי, בה מתגוררים בני שבטי טסאווט וטסיקום. תיארוך פחמן של ממצאים ליד מפרץ הכרישים מזהה אתר של כפר ילידי שהיה מיושב פחות או יותר ברציפות במשך חמשת אלפים שנה. אתר הנופש פואטס קוב נבנה על אתר של כפר ילידי עתיק. ההסדר של ממשלת המחוז בשנת 2007 עם שבט טוואסן כלל זכויות ציד ודיג באי פנדר וסביבו - הסדר אליו התנגדה ברית הסנקוטן, בטענה שזכויות אלו הן שלהם במסגרת אמנת דאגלס משנת 1852.

משלחת ספרדית בראשות פרנסיסקו דה אליזה ביקרה בפנדר בשנת 1791 וקראה לאי "יסלה דה סן אוסביו". האיים, יחד עם נמל פנדר בחוף סאנשיין, נקראו על ידי קפטן ריצ'רדס על שם מפקד המטה, לימים קפטן דניאל פנדר, מהצי המלכותי הבריטי, שסקר את חופי קולומביה הבריטית בין 1857 ל-1870. תושב הקבע הראשון ממוצא אירופאי הגיע לאי פנדר הדרומי בשנת 1886. פלאמפר סאונד, גוף המים בין האיים מיין, פנדר וסאטורנה, נקרא על שם אחת משתי הספינות ששימשו את פנדר, הספינה פלאמפר.

בשנת 1903, עתרו תושבי האי פנדר לממשלה בבקשה להעמיק את מצר היבשה שבין אי פנדר הצפוני לאי פנדר הדרומי.

 אוכלוסייה 
רוב האוכלוסייה והשירותים מצויים באי הצפוני, כאשר הריכוז הגבוה ביותר מתרחש סביב אגם מג'יק.

בשנת 2021 התגוררו באי פנדר הצפוני 2,467 תושבי קבע, גידול של 63% מאוכלוסייתו בשנת 1991, וצפיפות האוכלוסייה הממוצעת הגיעה ל-47.3 איש לקילומטר רבוע. באי הדרומי, לעומת זאת, התגוררו נכון לאותה שנה רק 306 תושבים, בצפיפות של 33.6 איש לקילומטר רבוע.

הגיל החציוני של תושבי פנדר הצפוני הוא 61.1 שנה, נכון ל-2021. רק 0.4% מתושבי פנדר הצפוני ב-2021 הזדהו כבני עמים ילידיים.

 מצוקת דיור 
החל בערך מאמצע שנות העשרה של המאה העשרים ואחת, מתמודדים תושבי האי הצפוני עם מחסור בדיור זמין ובר-השגה. הצעדים שננקטו, של אישורים לחלוקה ליחידות דיור משניות ולהשכרה לטווח קצר לא נמצאו מספקים ותוכנית ייעודית הושקה בשנת 2024, תוך שיתוף התושבים.

 תרבות ופנאי 
ממוזער|900x900px|תמונה פנורמית מראש הר נורמן (באי פנדר הדרומי) - הפסגה הגבוהה ביותר בשני איי פנדר.|ללא
האי פנדר הוא יעד פופולרי לדיג, שייט, צלילה וצורות אחרות של בילוי בחיק הטבע. יש בו 37 חופים, 57 מסלולי הליכה ופארקים רבים.

באי יש מגרש גולף בן 9 גומות. מספר תושבים התארגנו בשנת 1937 כדי לרכוש חלקה בשטח  מג'ורג' גרימר, בנו של אחד מחלוצי חלוץ פנדר וושינגטון גרימר. המשקיעים תכננו ופיתחו את מגרש הגולף, שפועל מאז למעט הפסקה קצרה במהלך מלחמת העולם השנייה.

ישנו גם מסלול דיסק גולף בן 27 גומות בשם Golf Island Disc Park, הנמצא קרוב לאגם מג'יק. הוא נוסד בשנת 1980 וכיום מתוחזק על ידי מתנדבים ווועדת הפארק של איי פנדר. המסלול מארח טורנירי דיסק גולף, כולל פנדר איילנד אינוויטשינל.

באי פנדר נמצא גם מטע הזיתים הראשון של קנדה, הנקרא חוות ווטרליה. במקור ניטעו 100 עצים על ידי הבעלים אנדרו באט במטרה לייצר את שמן הזית הראשון "תוצרת קנדה". בדצמבר 2023 הנכס הוצע למכירה עם מעל 80 עצים הרשומים כעצים ששרדו מאז.

 פארקים וחופים 
ממוזער|עצים ברואסלנד, אי קטן באי פנדר הצפוני
שמורת הפארק הלאומי איי המפרץ מאפשרת שייט, קיאקים, טיולים רגליים, קמפינג וצפייה בחיות בר, וכן מסלולי הליכה כולל תצפית פנורמית עם נוף של איי סן חואן. ברואסלנד, אי קטן עם עצי ארבוטוס ונופים של ים סאליש, יכולים המבקרים לסייר בבית חווה היסטורי משנת 1908 ששוחזר על ידי חברי אגודת המוזיאונים של איי פנדר.

 תחבורה 
ממוזער|האי פנדר הצפוני מהמעבורת
ניתן להגיע למפרץ אוטר שבאי פנדר באמצעות שירות מעבורות סדיר של חברת BC Ferries משוורץ ביי (ליד ויקטוריה), טסוואסן (ליד ונקובר) ואיי מפרץ דרומיים אחרים. ישנם גם שירותי מטוסי ים ומוניות מים קבועים. באיים יש מערכת של "עצירות רכב" לטרמפים, האלטרנטיבה הרשמית של האי פנדר לטיולים רגליים.

באי פנדר יש גם מנחת מסוקים הממוקם ליד קניון הקניות הראשי, מרכז דריפטווד. מסוקים נבחרים יכולים גם לנחות באולם כיבוי אש מספר 1. נמל בדוול הוא נמל כניסה רשמי עבור מלחים מארצות הברית; פורט בראונינג ומפרץ אוטר מציעים גם מקומות עגינה.

 קישורים חיצוניים 


 מדריך איי פנדר הוא ספר עיון בן 400 עמודים למטיילים בהוצאת ריצ'רד פוקס. הוא כולל מידע באנגלית על טיולים רגליים, רכיבה על אופניים, שייט, ההיסטוריה של האיים, ומפת ניווט. הגרסה האחרונה היא מהדורת יום השנה ה-10, שפורסמה בשנת 2016.
 הפנדר פוסט הוא עיתון עצמאי בבעלות מקומית באי, הפועל מאז 1971.
 אינפוגרפיקה המציגה את אוכלוסיית האי פנדר הצפוני לאורך השנים, את קצב גידול האוכלוסייה ואת החלוקה הדמוגרפית

 הערות שוליים 

קטגוריה:קולומביה הבריטית: איים